
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par Ilzes Znotiņas iecelšanu Finanšu izlūkošanas dienesta priekšnieka amatā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Apraksts
Noziedzīgi iegūtu līdzekļu legalizācijas un terorisma un proliferācijas finansēšanas novēršanas likums (turpmāk – NILLTPFNL) 50.1 panta otrā daļa.
1.2. Mērķis
Mērķa apraksts
Projekta mērķis ir ieteikt Saeimai iecelt Finanšu izlūkošanas dienesta priekšnieka amatā Finanšu izlūkošanas dienesta priekšnieka atlases komisijas ieteikto pretendentu, jo esošajai Finanšu izlūkošanas dienesta priekšniecei 2022. gada 31. maijā beidzas pilnvaru termiņš.
Spēkā stāšanās termiņš
01.06.2022.
Pamatojums
Esošā Finanšu izlūkošanas dienesta priekšniece Ilze Znotiņa ir iecelta amatā 2018. gada 1. jūnijā uz četriem gadiem, līdz ar to viņas pilnvaru termiņš beigsies 2022. gada 31. maijā
1.3. Pašreizējā situācija, problēmas un risinājumi
Pašreizējā situācija
Saskaņā ar NILLTPFNL 50.1 panta otro daļu Finanšu izlūkošanas dienesta priekšnieku pēc Ministru kabineta ieteikuma uz pieciem gadiem amatā ieceļ Saeima. Vienlaikus NILLTPFNL pārejas noteikumu 35. punkts paredz, ka Kontroles dienesta priekšnieks (šobrīd – Finanšu izlūkošanas dienesta priekšnieks), kas pilda savus pienākumus šā likuma 50.1 panta spēkā stāšanās dienā, turpina tos pildīt līdz termiņam, uz kādu viņš tika iecelts Kontroles dienesta priekšnieka amatā, vai līdz brīdim, kad viņa pilnvaras izbeidzas bez īpaša lēmuma saskaņā ar šā likuma 50.2 panta otro daļu vai kad viņš tiek atbrīvots no amata saskaņā ar šā likuma 50.2 panta trešo daļu.
Pašreizējā Finanšu izlūkošanas dienesta priekšniece Ilze Znotiņa 2018. gada 1. jūnijā tika iecelta amatā uz četriem gadiem, līdz ar to šī gada 31. maijā beigsies viņas pilnvaru termiņš.

Atbilstoši NILLTPFNL 50.1 panta trešajai daļai Ministru kabinets uz Finanšu izlūkošanas dienesta priekšnieka amatu izsludina atklātu konkursu. Ievērojot minēto, Ministru kabinets 2022. gada 15. februārī pieņēma rīkojumu Nr. 104 "Par atklāta konkursa izsludināšanu uz Finanšu izlūkošanas dienesta priekšnieka amatu" (pieejams: https://likumi.lv/ta/id/330069-par-atklata-konkursa-izsludinasanu-uz-finansu-izlukosanas-dienesta-prieksnieka-amatu).
Pamatojoties uz rīkojumā minēto, 2022. gada 17. februārī oficiālā izdevumā "Latvijas Vēstnesis" tika publicēts sludinājums uz Finanšu izlūkošanas dienesta priekšnieka amatu (pieejams: https://www.vestnesis.lv/op/2022/34.AKK9).
Problēmas un risinājumi
Problēmas apraksts
Saskaņā ar  NILLTPFNL 50.1 panta otro daļu Finanšu izlūkošanas dienesta priekšnieku pēc Ministru kabineta ieteikuma uz pieciem gadiem amatā ieceļ Saeima. Līdz ar to Ministru kabinetam nepieciešams lemt par pretendenta ieteikšanu iecelšanai Finanšu izlūkošanas dienesta priekšnieka amatā.
Risinājuma apraksts
Finanšu izlūkošanas dienesta priekšnieka atlase notika saskaņā ar Ministru kabineta 2019. gada 17. decembra noteikumiem Nr. 656 "Finanšu izlūkošanas dienesta priekšnieka amata pretendentu atlases noteikumi" (turpmāk – Noteikumi Nr. 656).
 
Saskaņā ar NILLTPFNL 50.1 ceturto daļu Finanšu izlūkošanas dienesta priekšnieka amata pretendentu atlasi veica komisija, kuru vadīja Valsts kancelejas direktors Jānis Citskovskis, tās sastāvā bija ģenerālprokurors Juris Stukāns, Iekšlietu ministrijas valsts sekretārs Dimitrijs Trofimovs, finanšu ministrs Jānis Reirs, Satversmes aizsardzības biroja direktors Egils Zviedris un Valsts drošības dienesta priekšnieks Normunds Mežviets. Tāpat pretendentu vērtēšanā ar padomdevēja tiesībām piedalījās Finanšu sektora attīstības padomes deleģēti pārstāvji: Finanšu un kapitāla tirgus komisijas priekšsēdētāja Santa Purgaile, Latvijas Finanšu nozares asociācijas valdes loceklis Jānis Brazovskis un Latvijas Darba devēju konfederācijas Goda prezidents Vitālijs Gavrilovs. Komisijas sekretariāta funkcijas nodrošināja Valsts kanceleja.

Uz Finanšu izlūkošanas dienesta priekšnieka amatu kopumā tika saņemti astoņi pieteikumi.
Atbilstoši Noteikumu Nr. 656 4. punktam konkurss norisinājās trīs kārtās. Pirmajā kārtā atlases komisija izvērtēja iesniegtos dokumentus un pretendentu atbilstību obligātajām prasībām. Konkursa otrajā kārtā pretendenti konkursa komisijai skaidroja savu motivāciju ieņemt šo amatu, atbildēja uz komisijas jautājumiem un izklāstīja savu redzējumu par Finanšu izlūkošanas dienesta darbības prioritātēm. Savukārt konkursa trešajā kārtā tika pārbaudītas pretendentu vadības kompetences: pārmaiņu vadīšana, lēmumu pieņemšana, stratēģiskais redzējums, komandas vadīšana, rezultātu sasniegšana.

Konkursa rezultātā komisija par atbilstošāko pretendentu atzina pašreizējo Finanšu izlūkošanas dienesta priekšnieci Ilzi Znotiņu.

Pirms darba Finanšu izlūkošanas dienestā I. Znotiņa bijusi zvērinātu advokātu biroja "Deloitte Legal" partnere un kā zvērināta advokāte specializējusies strīdu izšķiršanā. Tur I. Znotiņa veikusi krāpšanas apkarošanas pārbaudes starptautiskos un vietējos uzņēmumos, un viņas pārziņā bijuši regulatīvie un maksātnespējas jautājumi, kukuļdošanas apkarošana, noziedzīgi iegūtu līdzekļu legalizācijas novēršana un "balto apkaklīšu" noziegumu izmeklēšana.

Vienlaikus neilgi pirms iecelšanas Finanšu izlūkošanas dienesta priekšnieces amatā 2018. gadā Ilze Znotiņa vadīja Latvijas nacionālā noziedzīgi iegūtu līdzekļu legalizācijas un terorisma finansēšanas novēršanas risku izvērtējuma sagatavošanu, kā arī vairāku atsevišķu nozaru izvērtējumus.

Ilze Znotiņa ir iesniegusi promocijas darbu Latvijas Universitātes Juridiskajā fakultātē. Viņa Rīgas Juridiskajā augstskolā ieguvusi maģistra grādu starptautiskajās un Eiropas tiesībās, savukārt Latvijas Universitātē – bakalaura grādu tiesību zinātnē.

Konkursa pēdējā jeb vadības kompetenču novērtēšanas kārtā Ilze Znotiņa ļoti labi pierādīja savas spējas un pieredzi pārmaiņu vadīšanā, lēmumu pieņemšanā un komandas vadīšanā. Savukārt izcils sniegums bija stratēģiskajā redzējumā un spējā sasniegt rezultātus.
 
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Valsts kancelejas amata konkursa rezultātā  par atbilstošāko pretendentu FID priekšnieka amatam atzīta pašreizējā Finanšu izlūkošanas dienesta priekšniece Ilze Znotiņa.  Saskaņā ar  NILLTPFNL 50.2.pantu I.Znotiņa zaudē savas amata pilnvaras 2022.gada 31.maijā. Lai nodrošinātu FID nepārtrauktu darbu un ievērojot, ka Saeimas sēdes tiek organizētas ceturtdienās, Saeimā lēmums pieņemams 2022.gada 26.maijā.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

